অনৌবা চহীনা লাকপদা প্রধান মন্ত্রীনা তেলিফোন তৌখিবশিং

অনৌবা চহীগী তঞ্জা লাকপদা প্রধান মন্ত্রী শ্রী নরেন্দ্র মোদীনা ঙসি নীংথৌ লৈবাক ভুতানগী দ্রুক গ্যালপো শ্রী জিগমে খেসর নামগ্যেল ৱাংচুক অমসুং ভুতানগী প্ররধান মন্ত্রী শ্রী ল্যোনচেন (দা.) লোতে শেরিং, শ্রী লঙ্কাগী রাস্ত্রপতি শ্রী গোতাবায়া রাজাপক্ষা অমসুং প্রধান মন্ত্রী শ্রী মহিন্দ্রা রাজাপক্ষা, মালদিবকী রাস্ত্রপতি শ্রী ইব্রাহিম মোহমদ সোলিহ, বঙ্গলাদেশকী প্রধান মন্ত্রী শ্রীমতী শৈখ হসিনা অমসুং নেপালগী প্রধান মন্ত্রী শ্রী কে.পি. শর্ম ওলীগা লোয়ননা তেলেফোন্দা ৱারী শানখ্রে। প্রধান মন্ত্রীনা লুচিংবশিং অসিদা মহাক্কী অমসুং ভারতকী মীয়ামগী মায়কৈদগী অনৌবা চহীগী য়াইফ-পাউজেলশিং পীখি। মহাক্না রিজন অসিদা ভারতকী মরূপশিং অমসুং পার্তনর পুম্নমক্কীদমক ‘নাইবরহুদ ফার্সত’ পোলিসী অমসুং শান্তি, সেক্যুরিতী, চাউখৎপা অমসুং প্রোগ্রেসতা ভারতকী ৱারেপ অদুদা অকনবা ৱাফম থমখি। ভুতানগী নিংথৌগা লোয়ননা মহাক্না ৱারী শানখিবা অদুদা প্রধান মন্ত্রীনা ভুতান অমসুং ভারতকী মরক্তা মমাং চহীগী মরুওইবা এচিবমেন্তশিং অদু পাউদমখি মদুনা মরম ওইরগা ভুতান অমসুং ভারতকী মরী চেৎশিলহনখি। প্রধান মন্ত্রীনা মহাক্কী মমাংগী ভুতান খোংচৎ অমসুং মফম অদুগী প্রজাশিংদগী ফংখিবা নুংশিংবা অদু নৌহৌনা নীংশিংখি। লৈবাক অনিগী মরক্তা য়ুথ একচেঞ্জ হেঙ্গৎহনবগী দরকার ওইবা অদুসু মহাক্না ফোংদোকখি। ভারত্তা লাক্কদৌরিবা নিংথৌগী খোংচৎ অদুদা মহাক্না মিৎয়েং থম্লি হায়নসু প্রধান মন্ত্রীনা ফোংদোকখি। শ্রীলঙ্কাগী রাস্ত্রপতি শ্রী গোতাবায়া রাজাপক্ষানা প্রধান মন্ত্রীগী য়াইফ-পাউজেলবু তরাম্না লৌখি অমসুং থাজবা ফোংদোকখি মদুদি চহী ২০২০দা ভারত অমসুং শ্রীলঙ্কাগী মরূপ ওইবগী মরী মখা তানা চৎশিলহল্লগনি। লুচিংবা অনিমক্না মায়কৈ অসিদা পুন্না থবক তৌমিন্ননবা মখোয়গী ওইবা ৱাফমশিং ফোংদোক্নখি। শ্রী লঙ্কাগী প্রধান মন্ত্রী শ্রী মহিন্দা রাজাপক্ষাগা ৱারী শানরদুনা শ্রী লঙ্কাগা লোয়ননা তেংবাং পীনবা মখা তানা হেঙ্গৎহন্নবা ভারতকী ৱাফমশিং অদু প্রধান মন্ত্রীনা অমুক হন্না ফোংদোকখি। প্রধান মন্ত্রী শ্রী মহিন্দা রাজাপক্ষানা য়াইফ-পাউজেল অদু তরাম্না লৌখি অমদি লৈবাক অনিগী মরক্তা লৈনরিবা মরী মখা তানা চেৎশিলহন্নিংবগী অপাম্বা ফোংদোকখি। প্রধান মন্ত্রী মোদীনা মালদিবকী রাস্ত্রপতি অমসুং মালদিবকী প্রজাশিবু দিবেলপমেন্তকীদমক মখোয়না হোৎনরিবা পুম্নমক্তা মায় পাকপা ওইরসনু হায়না য়াইফ-পাউজেল পীখি। রাস্ত্রপতি সোলিহনা প্রধান মন্ত্রীগী য়াইফ-পাউজেলবু তরাম্না ওকখি অমসুং হৌজিক লৈরিবা নাকল অনিগী তেংবাং হেঙ্গৎহন্দুনা অমসুং পুন্না থবক তৌমিন্ননবগীদমক অনৌবা লমশিং এক্সপ্লোর তৌনিংবগী মহাক্কী ওইবা অপাম্বসু ফোংদোকখি। প্রধান মন্ত্রী শৈখ হসিনাগা লোয়ননা ৱারী শানরদুনা প্রধান মন্ত্রীনা মহাকপু অনিরকশুবা ওইনা মথংগী চহী অহুমগীদমক অৱামি লিগকী প্রসিদেন্ত ওইনা অমুক হন্না খল্লকপদা নুঙাইবা ফোংদোকখি। ভারত্তা বঙ্গাদেশকী হান্নগী হাই কমিস্নার সয়েদ মুঅজিম অলিনা মনুং মতম চানা লৈখিদবদসু প্রধান মন্ত্রীনা অৱাবা ফোংদোকখি। প্রধান মন্ত্রীনা ২০১৯দা ইন্দিয়া-বঙ্গাদেশকী লৈনরিবা মরীদা খুমাং চাউশিনখিবা অদু ফোংদোকখি। মহাক্না মসিমসু ফোংদোকখি মদুদি লাক্কদৌরিবা বঙ্গবন্ধুগী চামাশুবা মপোক কুমওন অমসুং বঙ্গাদেশনা নিং তমখিবা অমসুং নাকল অনিগী দিপ্লোমেতিক মরী লিংখৎখিবগী ৫০শুবা চহী অসিনা লৈবাক অনিগী মরক্তা লৈনরিবা মরীশিংদা মরুওইবা মাইলস্তোনশিং পীরি। প্রধান মন্ত্রী ওলিগা লোয়ননা মহাক্না ৱারী শানখিবদা, প্রধান মন্ত্রীনা ২০১৯দা প্রোজেক্ত কয়া মপুং ফানা লোইশিনবগা লোয়ননা ভারত-নেপাল মরীশিংগী প্রোগ্রেসতা মহাক্কী ওইবা অপেনবা ফোংদোকখি। মহাক্না অখন্ননা মোতিহারী (ভারত) – অমলেখগুঞ্জ (নেপাল) পেত্রোলিয়ম প্রদক্তশিংগী পাইপলাইন রেকোর্দ ওইবা মতম অমদা লোইশিনখিবা অদু ফোংদোকখি। লুচিংবা অনিমক্না ভিদিও কনফরেন্সকী খুত্থাংদা বিরাতনগরদা ইন্তিগ্রেতেদ চেক পোস্ত অমসুং নেপালদা হাউজিং রিকন্সত্রক্সন প্রোজেক্ত অথুবা মতমদা শঙ্গাবদসু য়ানখি।